Татар мәктәбенең 5 нче сыйныфында татар теле дәресе
    Тема: Татар теленең сүзлек составы. Гомумтөрки сүзләр, гарәп, фарсы, рус теленнән, рус теле аша башка телләрдән  алынган сүзләр.
Максат:
  Татар теленең сүзлек составы, аның үз сүзләре һәм алынмалар турында күзаллауны киңәйтү.
Бурычлар
   Дидактик: алынма төшенчәсен ныгыту, укучыларда татар теленең сүзлек составында алынмаларның урыны, аларның телдә кабул ителү үзенчәлекләре турында күзаллау булдыру, сөйләм телен баету, сөйләм культурасы өстендә эшләү, орфографик күнекмәләрен камилләштерү 
  Үстерелешле: укучыларның анализлау, чагыштыру, гомумиләштерү, яңа алынган мәгълүматны куллана белү күнекмәләрен, иҗади сәләтләрен һәм сөйләм осталыкларын үстерү
   Тәрбияви: туган телгә хөрмәт хисе, сүзгә сакчыл мөнәсәбәт тәрбияләү, укучыларда дәүләт телләреннән тыш чит телне өйрәнү, белү кирәклеген аңлау өчен җирлек тудыру
Планлаштырылган нәтиҗәләр
   Шәхескә кагылышлы нәтиҗә: бүгенге заманда телләр белүнең кирәклеген, әһәмиятен аңлау; сөйләм телен камилләштерү; белем алуның мөһимлеген аңлауга ирешү;
  Метапредмет нәтиҗә: үзеңнең һәм башкаларның эшчәнлеген чагыштырып анализлый, нәтиҗә ясый белү; гипотезаларны тикшерү максатыннан тикшеренү-эзләнү эше оештыра белү; телдән һәм язма сөйләмне бер үк дәрәҗәдә аңлау
  Предмет нәтиҗә: телнең җәмгыятьтә һәм кеше тормышындагы роле турында күзаллау; рус һәм рус теле аша кергән алынма сүзләрнең әйтелеш-язылыш үзенчәлекләрен белү; алынмаларны танырга һәм тексттан табарга өйрәнү; 



Дәрес барышы:

	Укытучы эшчәнлеге
	Укучылар эшчәнлеге 

	I. Ориентлашу, мотивлаштыру этабы.

	 Исәнләшү. Уңай психологик халәт тудыру.
1) Өй эшенә анализ.
	Исәнләшәләр. Дәрескә әзерлекне күрсәтәләр. 


	2) Уку мәсьәләсен кую ситуациясе тудыру

	   Укучылар, мин сезгә лексик- грамматик диктант язарга тәкъдим итәм.1 нче слайдка игътибар итегез. Бирелгән текстта файдалану өчен сүзләр түбәндә язылган, сезгә бары тик дөрес кулланасы гына кала. Шул исәптән текстның исеме дә түбәндәге сүз һәм сүзтезмәләр арасында. Биремне үтәгәч, текстны башыннан ахырына кадәр укыгыз.
Игътибар, сорау: Әлеге текстта сүз нинди күренеш турында барды? Сез бу күренеш белән танышмы?
	1. Укучылар алдыгы дәрестә өйрәнгәннәр нигезендә гомумтөрки сүзләр, алынмалар турында лексик-грамматик текст язалар.
 Килеп чыгышы ягыннан татар теленең сүлек составы
   Телнең сүзлек составы – халык тарафыннан гасырлар буена тудырылган зур байлык. Татар теле төрки телләр гаиләсенә керә һәм аның лексик хәзинәсендә төрки-татар сүзләре өстенлек итә. 
  Татар халкы башка халыклар белән дә аралашып яши. Шуңа күрә сөйләмдә ул үз сүзләре белән бергә башка телләрдә кулланыла торган сүзләрне дә файдалана. Без аларны алынма сүзләр дибез.
   Телебездә гарәп һәм фарсы, рус телләреннән кергән алынмалар аеруча күп. Рус теле аша башка телләрдән, мәсәлән, инглиз, немец, француз, итальян, грек телләреннән кергән сүзләр дә телебездә урын алганнар. 
                                                                                                                        
Сорауга җавап: Текстта сүзнең  Татар теленең сүзлек составы
 
 турында булуын, татар теленең сүзлек составы төрки-татар сүзләре һәм алынмалар бәрабәренә баюын аңлаталар. Алынмаларның 3 төркемен: гарәп-фарсы, рус, халыкара (интернациональ) сүзләрне билгелиләр.



	3) Актуальләштерү
   Укучылар, сезгә бирем тәкъдим итәм. 
1. Текст төзегәндә файдаланган сүзләр нигезендә схема ясарга һәм бүгенге теманы ачыкларга кирәк булачак.Сез схеманы төзисез һәм миңа тапшырасыз. 
2. Схема 2 нче слайдта күренә.
3. Әйе. Без бүген сезнең белән гомумтөрки сүзләр, гарәп, фарсы, рус теленнән, рус теле аша башка телләрдән  алынган сүзләр, аларның  үзенчәлекләре  хакында  сөйләшүне дәвам итәчәкбез. (Дәфтәрләргә датаны, теманы язалар).
	1. Схеманы төзиләр. Дистанцион уку формасында булса, фотога төшереп, яисә онлайн һәркем үз эшен тәкъдим итә. 
2. Схемаларын үрнәккә нигезләнеп тикшерәләр.Төзәтмәләр кертәләр.
3. Көтелгән җавап: Димәк, бүгенге дәреснең темасы схемада күренә: “Татар теленең сүзлек составы. Гомумтөрки сүзләр, гарәп, фарсы, рус теленнән, рус теле аша башка телләрдән  алынган сүзләр.”
 

	II. Уку мәсьәләсен чишү этабы.

	1) Уку мәсьәләсен адымлап чишү 

	1 нче бирем. Төрки- татар сүзләре

	  Укучылар, безнең бүгенге эшчәнлегебез сезнең белән бергәләп төзегән схемага нигезләнеп барачак. Әйдәгез, эшебезне телебезнең төп сүзлек составын тәшкил итүче сүзләрне өйрәнүдән башлап җибәрик.    Сез ничек уйлыйсыз, телебездә күбрәк нинди сүзләр өстенлек итә? Моны без 1 җөмлә мисалында исбатлый алырбыз. Игътибар белән укыгыз. Караламада татар теленә караган сүзләрне 1 нче баганага, алынма сүзләрне 2 нчесенә язып куегыз. Нәтиҗә ясагыз. Җавапны биткә языгыз, экранга юнәлтегез.
 3 слайд. 
    Миңа әнием бүген бик матур күлмәк алып кайтты. Аңа килештереп, эшләпә дә сайлаган. Ул аны экскурсиягә киеп барырга рөхсәт итте. “Рәхмәт, әни!” –дидем мин. (Сөйләм теленнән)
2. Чыннан да, безнең телебездә татар теленең үз сүзләре өстенлек итә. Дәфтәрнең урта өлешенә нәтиҗәне язып куегыз (Гомумтөрки сүзләр, ягъни татар теленең үз сүзләре.). Бу хакта тулырак мәгълүмат алу өчен, мин сезгә әзер җаваплар тәкъдим итәм.4,5 нче слайдларны өйрәнегез. 3.Бирем. 6 нчы слайд. Нәтиҗә ясагыз. Үзегез теләгән 3 сүзне файдаланып, дәфтәрдә 3 җөмлә төзегез. Файдаланган сүзнең астына сызыгыз.
	1.
1.миңа                2. эшләпә
 әнием                    экскурсиягә
 бүген                     рөхсәт
 бик                         рәхмәт
 матур
 күлмәк
 алып 
 кайтты 
 аңа 
 килештереп
 сайлаган
 ул
 киеп 
 барырга
 итте

2.Көтелгән җавап: 
-Гомумтөрки сүзләр, ягъни татар теленең үз сүзләре. 

3.	(3 мисал язалар)

	2 нче бирем. Рус теленнән кергән алынмалар

	7 нче слайдта бирелгән сүзләр (Мичкә – бочка, салам – солома, кәбестә – капуста, тәлинкә – тарелка, рәшәткә – решетка, мунчала – мочалка) кайсы телдән алынганнар? Җавапны дәфтәрнең уртасына язып куегыз, экранга юнәлтегез. Игътибар итегез. Кәнсәләргә – канцеляриягә...
Нәтиҗә ясыйк. Рус теленнән кергән сүзләр ничек үзләштереләләр? 
Беренче нәтиҗә: Сүзләр сингармонизм законына буйсынып үзләштерелгән. 
Икенче нәтиҗә: Татар телендә басым соңгы иҗеккә төшкәнгә, алынма сүзләрнең басымы да үзгәргән.
Гомуми нәтиҗә: димәк, бу сүзләр татар теленең әйтелеш закончалыкларына буйсынып үзләштерелгәннәр.
Күнегүне үрнәктәгечә үтибез.

	

Рус теленнән кергән алынма сүзләр. 

Күнегү


 Кәнсәләргә – канцеляриягә...
Нимечләрне – 
Гармунны – 
Симәнкә – 
Кәнфите – 
Фатирның – 
Самавыр – 


	3 нче бирем. Татар телендә гарәп-фарсы алынмалары

	8 нче слайд.
1.9 нчы слайдны укыгыз. Сүз кайсы телдән килеп кергән алынмалар турында бара? Нәтиҗәне дәфтәрнең уртасына языгыз. 
2. Биремне үтәгез. Җавапларны, фотога төшереп, төркемгә җибәрегез.
[bookmark: _GoBack] Бирелгән гарәп-фарсы алынмаларын кертеп, 1 строфадан торган шигырь иҗат итегез яисә биш җөмлә төзегез:
Алла, сәлам, хөрмәт, хат, сәгать, бәхет, кыяфәт, җомга, газап, кәгазь.
	Гарәп-фарсы алынмалары


	4 нче бирем. Татар телендә халыкара алынмалар

	Безгә чит илдән кунак кайтты. Мин Том белән бик иркен сөйләшә алам. Ә сез безнең сөйләшү нәрсә хакында баруын аңлый алырсызмы, 10 нчы слайдны укыгыз әле. 
–  Guten Morgen, Dina!
–  Morgen, Tom! Was mőchtest du zum Frühstück essen?
–  Ich mőchte ein Butterbrot und einen Gemüsesalat.
–  Bitte. Und was wirst du trinken?
–  Vielleicht, eine Tasse Milchkafee ohne Zucker. ( Дина подаёт).
–  Danke.
–  Guten Appetit!
  Караламада түбәндәге 1-2сорауларга җавап языгыз, 3 нче сорауга телдән җавап бирегез:
1.Сүз нәрсә турында барды?
2. Кайсы сүзләргә карап аңладыгыз, сүзләрне өтер аша язып куегыз.
3. Бу сүзләр рус һәм башка телләрдә дә кулланыла, мондый сүзләрне без нинди сүзләр дип атыйбыз? Алар ничек атала? Нәтиҗәне языгыз. Моның өчен 11-15 нче слайдтагы материаллар белән танышыгыз.(Рус теле аша башка телдән кергән сүзләр, дип языгыз.)
4.Бирелгән сүзләрнең һәр төркеменнән 1 сүз файдаланып, 5 җөмлә  төзегез.
	Көтелгән җавап:
1. Ризык турында.
2. Butterbrot-бутерброд (нем.), Salat – салат   (франц.), Kafee – кофе (голл.), Appetit – аппетит (лат.).

3. Дөньяның бик күп халыкларында кулланыла торган мондый сүзләр халыкара (интернациональ) сүзләр дип атала. Халыкара (интернациональ) сүзләр чыганак телдәгечә түгел, ә рус телендәгечә әйтелә. Чөнки алар татар теленә рус теле аша керә.

Рус теле аша башка телдән кергән сүзләр


	

	5 нче бирем. Йомгаклау, нәтиҗә ясау биреме үтәү

	-Укучылар, бүгенге дәрестә алган белемнәребезне бәяләр вакыт җитте. Әйдәгез, мөстәкыйль рәвештә бирем үтик.16 нчы слайдта сезгә бер төркем сүзләр бирелгән, аларны таблицага тутырырга кирәк булачак. Искәртеп үтәм, һәр бүлемгә 2 шәр сүз туры килә.(Укучылар биремгә җавапны презентациядә эшлиләр. Соңыннан фотога төшереп укытучыга тапшыралар).
	Укучылар җавапларны таблицага тутыралар.

Арыш, алфавит, агач, китап, 
надан,  штат, пляж, спорт,
 автор, газета, фокус, экран,
 доллар, баш, фатир, опера.

	III.Рефлексия, бәяләү этабы

	1.Биремнең билгеләре журналга куела.
2.Бүгенге дәрестә телебезгә караган нинди үзенчәлекле күренешне өйрәнергә тиеш идек? Биремне үтәү барышында нинди нәтиҗәгә килдегез?
	

Укучыларның җаваплары бәяләнә.

	1. Өйгә эш алу

	18 нче слайдта бирелгән рәсемгә нигезләнеп, алынма сүзләр кулланып, “Безнең шалкан” исемле кечкенә күләмле заманча әкият иҗат итәргә.



















Укытучыга ярдәмгә
1. Текстның тулы варианты
Килеп чыгышы ягыннан татар теленең сүлек составы
   Телнең сүзлек составы – халык тарафыннан гасырлар буена тудырылган зур байлык. Татар теле төрки телләр гаиләсенә керә һәм аның лексик хәзинәсендә төрки-татар сүзләре өстенлек итә. 
  Татар халкы башка халыклар белән дә аралашып яши. Шуңа күрә сөйләмдә ул үз сүзләре белән бергә башка телләрдә кулланыла торган сүзләрне дә файдалана. Без аларны алынма сүзләр дибез.
   Телебездә гарәп һәм фарсы, рус телләреннән кергән алынмалар аеруча күп. Рус теле аша башка телләрдән, мәсәлән, инглиз, немец, француз, итальян, грек телләреннән кергән сүзләр дә телебездә урын алганнар. 
2. Схеманың дөрес варианты
[image: ]



3. Татар теленең үз сүзләрен һәм алынмаларны ике баганага бүлеп язуның дөрес варианты
	Татар теленең үз сүзләре
	Алынмалар

	миңа     
	эшләпә

	әнием
	экскурсиягә

	бүген    
	рөхсәт

	бик   
	рәхмәт

	матур
	

	күлмәк
	

	алып
	

	кайтты
	

	аңа
	

	килештереп
	

	сайлаган
	

	ул
	

	киеп
	

	барырга
	

	итте
	



4. Халыкара сүзләр кергән тексттагы сүзләрне һәркем аңлый:

Butterbrot-бутерброд (нем.), Salat – салат   (франц.), Kafee – кофе (голл.), Appetit – аппетит (лат.).
 
5. Белемнәрне бәяләү:

	Татар теленең сүзлек составы
	
Мисаллар

	Гомумтөрки сүзләр
	Агач, баш

	Гарәп-фарсы алынмалары
	Китап,  надан

	Рус алынмалары
	Арыш,  фатир

	Инглиз алынмалары
	Спорт,  доллар

	Немец теленнән 
	Штат,  фокус

	Француз теленнән
	Пляж,  экран

	Итальян теленнән 
	Опера,  газета

	Грек теленнән
	Алфавит, автор

2. Bupearan cya1sp 0R1PH CXeMAR TYAMARHAN, 23¢P KBARHENSKDRREA
omaAT. Cxeua cesra OYTERTe TeMAHN AWNKAGPTa AN HT3T3R:

